Diari Oficial de la Generalitat Valenciana


Sumari del DOGV 5965, del 02-03-2009 (2009/2248)

ORDRE de 20 de febrer de 2009, de la Conselleria d'Economia, Hisenda i Ocupació, per la qual es convoquen cinc beques per a perfeccionament formatiu en el Centre de Sistemes d'Informació de la dita conselleria.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5965

Data del DOGV
:   02-03-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/2248


Data del document
:   20-02-2009

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * assignació per estudis
    * ajuda pública
    * suport econòmic

ORDRE de 20 de febrer de 2009, de la Conselleria d'Economia, Hisenda i Ocupació, per la qual es convoquen cinc beques per a perfeccionament formatiu en el Centre de Sistemes d'Informació de la dita conselleria. [2009/2248]  
La Conselleria d'Economia, Hisenda i Ocupació, en el marc de la política dirigida a l'especialització dels llicenciats, diplomats i estudiants d'últims cursos universitaris, a fi de facilitar la formació complementària, l'adquisició de noves aptituds i l'especialització i el perfeccionament curricular, convoca la concessió de cinc beques perquè puguen accedir a la realització de pràctiques professionals en l'àmbit de l'administració pública valenciana joves universitaris.   
Per això, en virtut de les facultats que em conferix el Decret 129/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Economia, Hisenda i Ocupació, l'article 35 de la Llei de la Generalitat 5/1983, de 30 de desembre, de Govern Valencià i segons el que establix el Decret 108/1992, de 6 de juliol, del Govern Valencià, pel qual es regula la concessió de beques,  
ORDENE  
Article 1  
Es convoca concurs públic per a la concessió de tres beques de tècnics en informàtica, una beca de tècnic de microinformàtica i una beca de tècnic d'arxius per a la realització de pràctiques de perfeccionament formatiu i professional en el Centre de Sistemes d'Informació de la Conselleria d'Economia, Hisenda i Ocupació.  
Article 2   
1. A cada beca se li aplicarà, junt amb les seues disposicions específiques, les comunes regulades en l'articulat d'esta ordre.   
2. Les disposicions específiques de cada un dels tres tipus de beques es regulen en els següents annexos: en l'annex I, les de les beques de tècnics d'informàtica, en l'annex II les de la beca de tècnic de microinformàtica i en l'annex III les de la beca de tècnic d'arxius.   
Article 3   
El període de duració de les beques comprendrà des del dia que s'indique en les resolucions d'adjudicació de cada una d'elles, que es publicaran en el Diari Oficial de la Comunitat Valenciana, fins a la finalització de l'exercici de l'any 2009.   
No obstant això, este període es podrà prorrogar, per als mesos que resten fins a completar l'any màxim de gaudi per a cada una de les beques, sempre que hi haja consignació en l'exercici pressupostari corresponent.  
Article 4   
1. La dotació econòmica de les beques serà de 1.125 euros bruts mensuals cada una i 60,18 euros mensuals per a fer front a la pòlissa d'assegurances. La despesa de les beques se sufragarà a càrrec de la línia del programa pressupostari del Centre de Sistemes d'Informació 57.12.44.911.60.8, programa denominat Centre de Sistemes d'Informació, línia T3250000, per un import total màxim de 53.333,10 euros per a l'exercici 2009.   
2. L'import de la beca es pagarà mensualment, amb certificació prèvia del cap del servici on el becari realitze la pràctica.  
Article 5   
1. Les sol·licituds que presenten les persones interessades s'hauran d'ajustar al model de sol·licitud que figura en l'annex IV.   
2. Els candidats hauran de presentar la dita sol·licitud en el registre general de la Conselleria d'Economia, Hisenda i Ocupació, situat en el carrer del Palau, número 12, 46668 de la ciutat de València o en qualsevol de les dependències previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
A més, se sol·licita als candidats, a efectes d'agilitar i sense caràcter de requisit excloent, que adrecen un missatge al compte de correu electrònic del Servici d'Organització, Coordinació i Informació d'Economia i Hisenda, kffonjwjgugppqxfwswx@dlm.jc, amb el seu nom i cognoms, DNI, tipus de beca a què concorre i registre on haja presentat la sol·licitud i documentació.   
Article 6   
1. Les sol·licituds hauran de dur adjunta la documentació següent:   
a. Fotocòpia compulsada del document nacional d'identitat (DNI) o document d'identificació d'estrangeria (NIE).   
b. En el cas de no tindre la nacionalitat espanyola, documentació suficient que acredite que l'aspirant és nacional d'un estat membre de la Unió Europea o nacional d'aquells estats als quals, en virtut de tractats internacionals subscrits per la Comunitat Europea i ratificats per Espanya, s'aplique la lliure circulació de persones.   
c. Certificats d'estar al corrent de les obligacions tributàries i la Seguretat Social. No obstant això, quan el beneficiari no estiga obligat a presentar les declaracions o documents, el seu compliment s'acreditarà mitjançant declaració responsable.  
d. Declaració responsable que es troben al corrent en el pagament d'obligacions per reintegrament de subvencions.  
e. Currículum, en el model que s'adjunta en l'annex V, en el qual es farà constar les dades que allí se sol·liciten.  
f. Fotocòpia compulsada del títol o del depòsit de les taxes per a l'expedició del títol, si és el cas, que acredite la titulació exigida en la base primera dels annexos I, II, III, i si és el cas certificat acadèmic que demostre que complix els aspectes sol·licitats si no ha acabat els estudis i poder optar a esta convocatòria.   
g. Certificat oficial de qualificacions o fotocòpia compulsada, amb expressió de la nota mitjana total, ponderada a 4, d'acord amb el Reial Decret 1497/1987, de 27 de novembre.   
h. La documentació, els certificats i les acreditacions que el sol·licitant jutge pertinent adjuntar-hi com a mèrit personal i que justifiquen els mèrits detallats en el currículum.   
2. Tots els mèrits que s'al·leguen hauran de ser acreditats documentalment, per mitjà d'original o fotocòpia compulsada, en el moment de presentació de les sol·licituds. La documentació que no complisca estos requisits no serà tinguda en compte a l'hora de puntuar l'expedient personal del sol·licitant.   
3. No es tindrà en compte cap mèrit al·legat i que no estiga justificat documentalment.  
4. El compliment temporal dels mèrits s'entendrà referit a la data de finalització del termini de presentació de sol·licituds.   
5. Serà causa d'exclusió l'incompliment dels requisits assenyalats en la base primera dels annexos I, II i III, respectivament.  
6. Si la sol·licitud no conté els documents que s'assenyalen en esta base es requerirà l'interessat perquè, en un termini de 10 dies, esmene la falta o adjunte els documents preceptius, amb indicació que, si no ho fa així, es tindrà en compte a l'hora de dictar la resolució i es considerarà que desistix de la sol·licitud, d'acord amb l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Durant este termini d'esmena no s'admetrà documentació relativa a mèrits que no hagen sigut al·legats durant el termini de presentació de sol·licituds.   
7. Podran obtindre's els models dels annexos IV i V, emplenables, a més dels punts habituals, en la web de la Conselleria d'Economia, Hisenda i Ocupació, http://www.gva.es/c\_economia, amb l'adequat adreçament.   
Article 7  
El termini per a l'entrega de sol·licituds serà de 15 dies hàbils, comptats a partir de l'endemà de la publicació d'esta convocatòria en el Diari Oficial de la Comunitat Valenciana.   
Article 8   
1. El conseller d'Economia, Hisenda i Ocupació i vicepresident segon del Consell dictarà resolució a la vista de la proposta que efectue la comissió avaluadora, en la qual s'adjudiquen les beques i es constituïxen les borses de reserva a què fan referència les bases terceres dels annexos I, II i III.   
2. El conseller d'Economia, Hisenda i Ocupació i vicepresident segon del Consell adoptarà les resolucions necessàries per a l'execució d'esta ordre i tindrà la facultat d'interpretar el contingut de la present convocatòria de beques així com de la llista de reserves de becaris. Així mateix el conseller d'Economia, Hisenda i Ocupació i vicepresident segon del Consell es reserva la facultat de deixar deserta, totalment o parcialment, l'adjudicació de les beques.   
3. La resolució de concessió es publicarà en el Diari Oficial de la Comunitat Valenciana, acte que, d'acord amb els articles 58 i 59 de la Llei 30/1992 de Règim Jurídic de l'Administracions Públiques i del Procediment Administratiu Comú, tindrà els efectes de notificació a les persones interessades. Sense perjuí de l'això, la informació s'inserirà en la pàgina web de la Conselleria d'Economia, Hisenda i Ocupació, amb l'adequat adreçament.   
4. El termini màxim per a resoldre les sol·licituds serà de sis mesos comptat des de la data de publicació de la present convocatòria en el Diari Oficial de la Comunitat Valenciana. Una vegada transcorregut, i davant de la falta de resolució expressa, s'entendran desestimades totes les sol·licituds.  
Article 9   
1. La condició de becari o d'integrant de la borsa de reserva no implica cap vinculació laboral o administrativa amb la Generalitat i la seua concessió i aprofitament seran incompatibles amb el gaudi d'altres beques, ajudes o treballs que suposen concurrència amb l'objecte i dedicació de les presents o que impedisca el compliment de les obligacions com a becari.   
2. Als efectes de verificar el compliment del que disposa l'apartat anterior, les persones que resulten proposades per a les beques hauran de presentar, abans de la proposta d'adjudicació, les certificacions o declaració responsable expressiva de les circumstàncies personals següents:   
a. Estar al corrent de les obligacions fiscals, obligacions amb la Seguretat Social, que es troben al corrent en el pagament d'obligacions per reintegrament de subvencions i complir amb les bases de la convocatòria i la resta de normes que siguen d'aplicació.  
b. No ser beneficiari de cap altra beca que puga concedir-se per a la mateixa o semblant activitat en el moment de començar a gaudir-ne.   
c. No ser beneficiari d'ajudes i no mantindre relació laboral que suposen concurrència amb l'objecte i dedicació de les presents en el moment de començar a gaudir-ne.   
3. Seran obligacions dels becaris:  
Començar el gaudi de la beca el dia que assenyale la resolució d'adjudicació.  
Exercir l'activitat, objecte d'esta convocatòria, sota la supervisió del cap del servici on realitze la beca, d'acord amb la distribució que organitze l'òrgan que exercix la tutela, amb un horari màxim de 35 hores setmanals.   
4. Els caps del servici on exercisca les seues tasques el becari ordenaran les activitats i delimitaran el nombre d'hores presencials d'estos durant el funcionament dels servicis, perquè quede acreditada la seua assistència, tot això segons els criteris dels seus propis servicis i la formació que tinga el becari. A més, programaran les activitats que s'exercisquen en el departament, actuaran com a tutor formatiu, i avaluaran la seua activitat en la forma que es considere més convenient, tenint en compte les seues característiques.   
5. L'incompliment pel becari o la becària de les seues obligacions podrà donar lloc a la privació de la beca pel temps que quede de gaudi, sense perjuí de les altres responsabilitats que resulten exigibles.   
6. Davant de les incidències, renúncies, abandons o incompliments que deixen vacant una beca, es procedirà a cobrir-la segons l'ordre establit en la borsa de reserva que resulte del procés de selecció, amb un informe previ de la comissió avaluadora.   
DISPOSICIÓ FINAL  
La present ordre entrarà en vigor l'endemà de la publicació en el Diari Oficial de la Comunitat Valenciana.  
De conformitat amb el que establixen els articles 116 i 117 de la Llei de Règim Jurídic de les Administracions Públiques i del Procediment Administratiu Comú i 10, 14 i 46 de la Llei 29/98, de 13 de juny, reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:   
El recurs de reposició s'haurà d'interposar davant de l'òrgan que dicta el present acte en el termini d'un mes comptat des de l'endemà de la publicació.  
El recurs contenciós administratiu s'haurà de plantejar davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptat des de l'endemà de la publicació.  
València, 20 de febrer de 2009  
El conseller d'Economia, Hisenda i Ocupació i   
vicepresident segon del Consell,  
GERARDO CAMPS DEVESA  
ANNEX I  
Disposicions específiques beques de tècnic en informàtica  
Disposicions específiques de la convocatòria per a la concessió de tres beques, per a la realització de pràctiques professionals de tècnic en informàtica en el Centre de Sistemes d'Informació de la Conselleria d'Economia, Hisenda i Ocupació.   
Base primera: Requisits dels sol·licitants.  
Podran optar a l'obtenció d'una beca de tècnic en informàtica els que reunisquen els requisits següents:   
Ser espanyol o nacional d'un estat membre de la Unió Europea o nacional d'aquells estats als quals, en virtut de tractats internacionals subscrits per la Comunitat Europea i ratificats per Espanya, s'aplique la lliure circulació de persones.   
Els aspirants que no posseïsquen la nacionalitat espanyola hauran d'acreditar coneixements suficients d'alguna de les llengües oficials de la Comunitat Valenciana, aspecte que es verificarà en el procés de selecció.   
No patir malaltia o defecte físic que impedisca l'exercici de la beca.   
Ser llicenciat o enginyer superior en informàtica, llicenciat o enginyer superior de telecomunicacions, o tindre aprovats els quatre primers cursos d'estes enginyeries o enginyer tècnic en informàtica, i estar en possessió d'estos requisits al terme del termini de presentació de la sol·licitud.  
No trobar-se sotmés a cap dels supòsits previstos en l'article 13.2 de la Llei 38/2003, General de Subvencions.  
Base segona: Selecció dels concursants  
Per a l'examen de sol·licituds de la beca es constituirà una comissió avaluadora.  
La dita comissió adaptarà el seu funcionament al que establix la present convocatòria i, de manera subsidiària, a la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Estarà presidida pel director del Centre de Sistemes d'Informació de la conselleria, o funcionari en qui delegue.   
En formaran part com a vocals, el cap de Servici de Sistemes, un funcionari del Servici de Sistemes i dos funcionaris del Servici d'Organització, Coordinació i Informació, un d'ells actuarà de secretari.   
Els membres de la comissió avaluadora podran ser assessorats, en qualsevol cas, pel personal tècnic o professional que es considere necessari, que podrà assistir-hi amb veu però sense vot.   
Les condicions de mèrit avaluables per la comissió qualificadora, i les puntuacions que s'atorguen seran les següents:   
a. Expedient acadèmic personal, de 0 a 4 punts. Es valorarà en relació amb la qualificació mitjana ponderada a 4, conforme a allò que s'ha estipulat en el RD 1.497/87, de 27 de novembre.   
b. Idiomes:  
b.1. Valencià: fins a 0.75 punts, d'acord amb el barem següent:   
nivell elemental: 0.25 punts   
nivell mitjà: 0.50 punts   
nivell superior: 0.75 punts  
Els coneixements de valencià s'acreditaran mitjançant diploma expedit per la Junta Qualificadora de Coneixements de Valencià.   
b.2. Altres idiomes, tindran especial consideració els oficials de la Unió Europea: fins a 0.25 punts. Els coneixements de l'idioma que s'al·legue seran acreditats mitjançant títol oficial.  
c. Altres titulacions que no constituïsquen requisit per a la concessió de la beca i que no formen part, totalment o parcialment de l'expedient acadèmic curricular de la titulació requisit (doctor, llicenciat o equivalent, diplomat), de 0 a 1 punts.   
d. Cursets i beques relacionats amb les matèries assenyalades en els aspectes que es mencionen a continuació: de 0 a 4 punts.   
Coneixement de programació Web (HTML, JSP'S)   
Coneixements en llenguatge java i arquitectures J2EE   
Navegadors i gestors de continguts   
Intercanvi electrònic de dades i presentació: XML, SOAP, XSL i servicis Web   
Programari lliure en l'entorn ofimàtic.  
e. Entrevista, fins a 4 punts, on es valorarà l'aptitud i la capacitat del candidat, amb especial èmfasi en els coneixements dels aspectes enumerats en el punt anterior.  
Base tercera: Procediment de selecció   
El procés de selecció tindrà les fases següents:   
La comissió avaluadora es reunirà dins dels 15 dies següents a l'acabament del termini de presentació de sol·licituds, valorarà els mèrits que de la documentació aportada es deduïsquen, d'acord amb els criteris i barems establits en la base segona.   
Una vegada obtinguda la puntuació provisional de tots els aspirants, s'exposarà la llista ordenada segons la puntuació obtinguda, en la pàgina Web de la conselleria, amb l'adequat adreçament, durant 10 dies per a la fase d'al·legacions.   
La comissió avaluadora convocarà a una entrevista, que es podrà valorar fins a quatre punts, un mínim de tres persones, segons l'ordre de puntuació obtingut pels mèrits acreditats.   
Una vegada finalitzat el procés de selecció, la comissió avaluadora, en el termini de dos mesos des de l'acabament del termini de presentació de les sol·licituds elaborarà una proposta de concessió de beques que contindrà la relació de beneficiaris i una borsa de reserva, constituïda pels aspirants que no resulten adjudicataris de les beques, prioritzats per ordre de puntuació per a cobrir les vacants que puguen sorgir durant el període de gaudi.  
ANNEX II  
Disposicions específiques beca de tècnic en microinformàtica  
Disposicions específiques de la convocatòria per a la concessió d'una beca, per a la realització de pràctiques professionals de tècnic en microinformàtica en el Centre de Sistemes d'Informació de la Conselleria d'Economia, Hisenda i Ocupació.   
Base primera: Requisits dels sol·licitants.  
Podran optar a l'obtenció d'una beca de tècnic en microinformàtica els que reunisquen els requisits següents:   
Ser espanyol o nacional d'un estat membre de la Unió Europea o nacional d'aquells estats als quals, en virtut de tractats internacionals subscrits per la Comunitat Europea i ratificats per Espanya, s'aplique la lliure circulació de persones.   
Els aspirants que no posseïsquen la nacionalitat espanyola hauran d'acreditar coneixements suficients d'alguna de les llengües oficials de la Comunitat Valenciana, aspecte que es verificarà en el procés de selecció.   
No patir malaltia o defecte físic que impedisca l'exercici de la beca.   
Ser llicenciat o enginyer superior en informàtica, llicenciat o enginyer superior de telecomunicacions, o tindre aprobats els quatre primers cursos d'estes enginyeries o enginyer tècnic en informàtica, i estar en possessió d'estos requisits al terme del termini de presentació de la sol·licitud.  
No trobar-se sotmés a cap dels supòsits previstos en l'article 13.2 de la Llei 38/2003, General de Subvencions.  
Base segona: Selecció dels concursants  
Per a l'examen de sol·licituds de la beca es constituirà una comissió avaluadora.  
La dita comissió adaptarà el seu funcionament al que establix la present convocatòria i, de manera subsidiària, a la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Estarà presidida pel director del Centre de Sistemes d'Informació de la conselleria, o funcionari en qui delegue.   
En formaran part com a vocals, el cap de Servici d'Informàtica Departamental, un funcionari del Servici d'Informàtica Departamental i dos funcionaris del Servici d'Organització, Coordinació i Informació, un d'ells actuarà de secretari.   
Els membres de la comissió avaluadora podran ser assessorats, en qualsevol cas, pel personal tècnic o professional que es considere necessari, que podrà assistir-hi amb veu però sense vot.   
Les condicions de mèrit avaluables per la comissió qualificadora, i les puntuacions que s'atorguen seran les següents:   
a. Expedient acadèmic personal, de 0 a 4 punts. Es valorarà en relació amb la qualificació mitjana ponderada a 4, conforme a allò que s'ha estipulat en el RD 1.497/87, de 27 de novembre.   
b. Idiomes:  
b.1. Valencià: fins a 0.75 punts, d'acord amb el barem següent:   
nivell elemental: 0.25 punts   
nivell mitjà: 0.50 punts   
nivell superior: 0.75 punts  
Els coneixements de valencià s'acreditaran mitjançant diploma expedit per la Junta Qualificadora de Coneixements de Valencià.   
b.2. Altres idiomes, tindran especial consideració els oficials de la Unió Europea: fins a 0.25 punts. Els coneixements de l'idioma que s'al·legue seran acreditats mitjançant títol oficial.  
c. Altres titulacions que no constituïsquen requisit per a la concessió de la beca i que no formen part, totalment o parcialment de l'expedient acadèmic curricular de la titulació requisit (doctor, llicenciat o equivalent, diplomat), de 0 a 1 punts.   
d. Cursets i beques relacionats amb les matèries assenyalades en els aspectes que es mencionen a continuació: de 0 a 4 punts.   
Coneixement de programació Web (HTML, JSP'S)   
Coneixements en llenguatge java i arquitectures J2EE   
Navegadors i gestors de continguts   
Intercanvi electrònic de dades i presentació: XML, SOAP, XSL i servicis Web   
Programari lliure en l'entorn ofimàtic.  
e. Entrevista, fins a 4 punts, on es valorarà l'aptitud i la capacitat del candidat, amb especial èmfasi en els coneixements dels aspectes enumerats en el punt anterior.  
Base tercera: Procediment de selecció   
El procés de selecció tindrà les fases següents:   
La comissió avaluadora es reunirà dins dels 15 dies següents a l'acabament del termini de presentació de sol·licituds, valorarà els mèrits que de la documentació aportada es deduïsquen, d'acord amb els criteris i barems establits en la base segona.   
Una vegada obtinguda la puntuació provisional de tots els aspirants, s'exposarà la llista ordenada segons la puntuació obtinguda, en la pàgina Web de la conselleria, amb l'adequat adreçament, durant 10 dies per a la fase d'al·legacions.   
La comissió avaluadora convocarà a una entrevista, que es podrà valorar fins a quatre punts, un mínim de tres persones, segons l'ordre de puntuació obtingut pels mèrits acreditats.   
Una vegada finalitzat el procés de selecció, la comissió avaluadora, en el termini de dos mesos des de l'acabament del termini de presentació de les sol·licituds elaborarà una proposta de concessió de beques que contindrà la relació de beneficiaris i una borsa de reserva, constituïda pels aspirants que no resulten adjudicataris de les beques, prioritzats per ordre de puntuació per a cobrir les vacants que puguen sorgir durant el període de gaudi.   
ANNEX III  
Disposicions específiques beca de tècnic en arxius  
Bases per les quals es convoca concurs públic per a la concessió d'una beca, per a la realització de pràctiques professionals de tècnic en arxius en el Centre de Sistemes d'Informació de la Conselleria d'Economia, Hisenda i Ocupació.   
Base primera. Requisits dels sol·licitants.  
Podran optar a l'obtenció d'una beca els que reunisquen els requisits següents:   
a. Ser espanyol o nacional d'un estat membre de la Unió Europea o nacional d'aquells estats als quals, en virtut de tractats internacionals subscris per la Comunitat Europea i ratificats per Espanya, s'aplique la lliure circulació de persones.  
Els aspirants que no posseïsquen la nacionalitat espanyola hauran d'acreditar coneixements suficients d'alguna de les llengües oficials de la Comunitat Valenciana, aspecte que es verificarà en el procés de selecció.   
b. No patir malaltia o defecte físic que impedisca l'exercici de la beca.   
c. Ser llicenciat en Geografia i Història, llicenciat en Documentació o diplomat en Biblioteconomia i Documentació, i estar en possessió de la llicenciatura o diplomatura al terme del termini de presentació de la sol·licitud.   
No trobar-se sotmés a cap dels supòsits previstos en l'article 13.2 de la Llei 38/2003, General de Subvencions.  
Base segona. Selecció dels concursants.  
Per a l'examen de sol·licituds de la beca es constituirà una comissió avaluadora.  
La dita comissió adaptarà el seu funcionament al que establix la present convocatòria i, de manera subsidiària, a la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Estarà presidida pel director del Centre de Sistemes d'Informació de la conselleria, o funcionari en qui delegue.   
En formaran part com a vocals el cap de Servici d'Organització, Coordinació i Informació, un funcionari del Servici d'Organització, Coordinació i Informació, que actuarà de secretari.   
Els membres de la comissió avaluadora podran ser assessorats, en qualsevol cas, pel personal tècnic o professional que es considere necessari, que podrà assistir-hi amb veu però sense vot.   
Les condicions de mèrit avaluables per la comissió qualificadora, i les puntuacions que s'atorguen seran les següents:   
a. Expedient acadèmic personal, de 0 a 4 punts. Es valorarà en relació amb la qualificació mitjana ponderada a 4, conforme a allò que s'ha estipulat en el RD 1.497/87, de 27 de novembre.   
b. Cursos relacionats amb l'arxivística, de 0 a 3 punts.   
c. Altres mèrits: beques, llibres, articles, cursos de valencià, cursos d'idiomes, cursos d'informàtica general, cursos d'informàtica documental, de 0 a 3 punts.  
d. Altres titulacions que no constituïsquen requisit per a la concessió de la beca i que no formen part, totalment o parcialment de l'expedient acadèmic curricular de la titulació requisit (doctor, llicenciat o equivalent, diplomat), de 0 a 1 punts.   
e. Entrevista, de 0 a 2 punts.   
Base tercera. Procediment de selecció   
El procés de selecció tindrà les fases següents:   
La comissió avaluadora es reunirà dins dels 15 dies següents a l'acabament del termini de presentació de sol·licituds, valorarà els mèrits que de la documentació aportada es deduïsquen, d'acord amb els criteris i barems establits en la base segona.   
Una vegada obtinguda la puntuació provisional de tots els aspirants, s'exposarà la llista ordenada segons la puntuació obtinguda, en la pàgina web de la Conselleria d'Economia, Hisenda i Ocupació amb l'adequat adreçament, durant 10 dies per a la fase d'al·legacions.   
La comissió avaluadora convocarà a una entrevista, que es podrà valorar amb fins a dos punts, un mínim de tres persones, segons l'ordre de puntuació obtingut pels mèrits acreditats.   
Una vegada finalitzat el procés de selecció, la comissió avaluadora, en el termini de dos mesos des de l'acabament del termini de presentació de les sol·licituds elaborarà una proposta de concessió de beca que contindrà la relació de beneficiari i una borsa de reserva, constituïda pels aspirants que no resulten adjudicataris de la beca, prioritzat per ordre de puntuació per a cobrir les vacants que puguen sorgir durant el període de gaudi.